**ZAPISNIK SA 4. REDOVNE SJEDNICE SKUPŠTINE ZAJEDNICE SPORTSKIH UDRUGA**

**GRADA SVETOG IVANA ZELINE**

**Održane dana 08.04.2024. godine u 19.00 h u velikoj gradskoj vijećnici Grada Svetog Ivana Zeline**

**Dnevni red**

1. Otvaranje sjednice Skupštine i izbor radnih tijela
2. Verifikacijske komisije
3. Zapisničara
4. Ovjerovitelja zapisnika
5. Izvješće verifikacijske komisije
6. Verifikacija Zapisnika sa 3. Redovne sjednice Skupštine Zajednice sportskih udruga Grada Svetog Ivana Zeline, održane 28.12.2023. godine.
7. Izvješće predsjednice Željke Jarec Bukal

5. Izvješće Nadzornog odbora

6. Financijsko izvješće za razdoblje od 01.01.203. do 31.12.2023. godine

7. Primanje u privremeno članstvo Moto-Racing kluba

8. Dopuna dnevnog reda izbacivanje neaktivnih članica ZSU-a

9. Pitanja i prijedlozi

A1.a

Predsjednica pozdravlja prisutne, otvara sjednicu Skupštine i predlaže Dnevni red. Za riječ se javlja gosp. Buzjak koji predlaže dopunu Dnevnog reda sa točkom Izbacivanje Neaktivnih članica ZSU. Nakon kraće rasprave članice su se složile za nadopunu Dnevnog reda točkom 8. Izbacivanje neaktivnih članica ZSU-a, a točka Pitanja i prijedlozi se pomiče sa br. 8 na 9.

Predsjednica Željka Jarec Bukal predlaže članove verifikacijske komisije:

* 1. Branka Hođa
  2. Marija Kralj
  3. Željka Jarec -Bukal

Prijedlog je prihvaćen jednoglasno.

A1.b

Predsjednica Željka Jarec Bukal predlaže za zapisničara Mariju Kralj.

Prijedlog je prihvaćen jednoglasno.

A1.c

Predsjednica Željka Jarec Bukal predlaže ovjerovitelje zapisnika:

* 1. Mijo Stipić
  2. Igor Buzjak

Prijedlog je prihvaćen jednoglasno.

A2.

Verifikacijska komisija utvrđuje da je od 17 članica ZSU-a prisutno 10 članica, što znači natpolovična većina. Skupština može nastaviti s radom te donositi pravovaljane odluke.

A3.

Predsjednica Željka Jarec Bukal daje na verifikaciju zapisnik sa 3. sjednice Skupštine Zajednice sportskih udruga Grada Svetog Ivana Zeline, održane 28 .12.2024 godine i otvara raspravu.

* Gđa Sandra Novak ne slaže se s tekstom Zapisnika i traži izmjenu Zapisnika.
* Nekoliko članovi skupštine ne slaže se s prijedlogom izmjene te smatra Zapisnik vjerodostojnim.
* Predsjednica Jarec Bukal prekida raspravu te donosi odluku o zasebnom glasovanju o prijedlogu izmjene te o predloženom zapisniku.

Prijedlog da se Zapisnik nadopuni odbijen je većinom glasova (1–ZA, 2–SUZDRŽANA, 7–PROTIV)

Zatim daje na glasanje Zapisnik u izvornom obliku koji je prihvaćen većinom glasova

(7 - ZA, 1 – PROTIV, 2 SUZDRŽANA)

A4.

Predsjednica Željka Jarec Bukal čita izvješće predsjednice o radu ZSU-a za 2023 godinu. Nakon pročitanog izvješća predsjednica otvara raspravu, zatvara raspravu za koju se nitko nije javio.

Predsjednica Jarec Bukal daje izvješće na glasanje. Izvješće je jednoglasno prihvaćeno.

A5.

Predsjednica Željka Jarec Bukal daje riječ Predsjedniku NO gosp. Marku Penavi .

Gospodin Penava čita izvješće Nadzornog odabira koje konstatira da je uvidom u dokumentaciju utvrđeno kako ZSU posluje sukladno pozitivnim zakonskim propisima.

Rasprave nije bilo pa je Izvješće NO stavljeno na glasanje.

Izvješće je jednoglasno prihvaćeno.

A.6

Predsjednica Željka Jarec Bukal daje riječ tajnici Mariji Kralj koja podnosi financijsko izvješće za 2023 godinu koje su sve članice dobile u materijalima pisanim putem. Predsjednica Željka Jarec Bukal otvara raspravu, zatvara raspravu i stavlja financijsko izvješće na glasanje.

Financijsko izvješće za 2023. godinu jednoglasno je prihvaćeno.

A7.

Predsjednica Željka Jarec Bukal čita pristigli zahtjev za privremeno članstvo MOTO-RACING KLUBA SVETI IVAN ZELINA. Izvještava prisutne da je pristigla sva potrebna dokumentacija sukladno statutu.

* Gđa Madžarac pita da li imaju izvadak iz registra sportskih djelatnosti na što predsjednica odgovara da je na seminaru HOO-a rečeno da svi podaci koji su javno dostupni ako nisu priloženi nisu nedostatak u dokumentaciji.
* Gospodin Goran Antolković konstatira da nema nikog prisutnog iz spomenute Udruge i kako to nije u redu.
* Predsjednica Željka Jarec Bukal iznosi mišljenje da ne treba razmišljati na taj način jer je predstavnik Udruge ugledan gospodarstvenik te je moguće da se radi o nekoj izvanrednoj situaciji.

Rasprava je zaključena i prijedlog je stavljen na glasanje.

Prijedlog je prihvaćen većinom glasova (9 – ZA, 1 – SUZDRŽAN)

A8.

Predsjednica Željka Jarec Bukal otvara točku sa dopune dnevnog reda; Izbacivanje neaktivnih članica.

* Gospodin Buzjak ističe da je on dao zahtjev na prošloj sjednici IO –a za izbacivanjem udruge Sportko+ iz članstva ZSU-a i pita zašto ta točka nije bila u dnevnom redu.
* Tajnica Marija Kralj se ispričava na propustu.
* Gđa Novak pita zašto bi Sportko+ bio izbačen iz Zajednice kada normalno radi s čime se nije složila većina prisutnih članova.
* Predsjednica Jarec Bukal konstatira da odlukom Skupštine sve članice moraju pozvati ZSU na Skupštinu jednom godišnje što prozvana članica nije učinila ni jednom do sada.
* Gđa. Sandra Novak iznosi stav da nije do sada dobila upozorenje i ovo sada smatra kao upozorenje s čime se nisu složile ostale članice jer na svakoj Skupštini ZSU–a se upozoravalo na tu obavezu.
* Gđa. Novak ističe da joj je bila Sportska inspekcija, te iznosi pozitivan nalaz inspekcije o radu udruge i misli da joj je inspekcija izašla na prijavu
* Gđa. Kralj se ne slaže s konstatacijom te iznosi podatak da je u još tri kluba u istom periodu izvršen nadzor od strane Sportske inspekcije tako da je sigurna da nije u pitanju prijava nego redoviti nadzor kojih ima jako puno u zadnje vrijeme.
* Predsjednica konstatira da nije u redu da RK Zelina ima dva predstavnika u Skupštini što ispada sa zalaganjem predstavnice Sportka+ prema Rukometnom klubu.

Slijedila je žustra rasprava sa neprimjerenim rječnikom.

Zaključak većine prisutnih predstavnika članica ZSU –a je da takav način komunikacije nije primjeren i da je potrebno raditi na tome da se kroz poštivanje statuta ZSU nađe rješenje za isključivanje neaktivnih članica.

* Gđa Madžarac javlja se za riječ i brani gđu Novak ističući nju kao značajno zaslužnu za rezultate u RK Zelina, kritizira rad i odnos spram održavanja sportske dvorane te na kraju izlaganja daje ostavku na člana Izvršnog odbora ističući da nema više vremena ni volje za takvom vrstom rada.
* Marija Kralj naglašava da se ostavka na mjesto člana Izvršnog odbora mora dostaviti u pisanoj formi te moli da RK Zelina dostavi prijedlog novog člana Izvršnog odbora.
* Gđa Madžarac iznosi stav da nitko iz RK nema vremena za tu funkciju, na što gradonačelnik Košćec iznosi činjenicu da po Statutu ZSU, rukometu kao sportu pripada mjesto u Izvršnom odboru.

Zaključak je da će se sazvati nova sjednica Skupštine te detaljno razmotriti svi elementi oko statusa članstva u ZSU-u.

Ovjerovitelji zapisnika:

Mijo Stipić\_\_\_\_\_\_\_\_\_\_\_\_\_\_\_

Igor Buzjak\_\_\_\_\_\_\_\_\_\_\_\_\_\_\_

**PREDSJEDNICA**

**Željka Jarec Bukal**